Diari Oficial de la Generalitat Valenciana


Sumari del DOGV 9799, del 29-02-2024 (2024/1727)

Extracte de la Resolució de 23 de febrer de 2024, del director de l'Agència Valenciana de Foment i Garantia Agrària, per la qual s'aprova la convocatòria d'ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2024-2025, a l'empara de la intervenció sectorial vitivinícola en el marc del Pla estratègic de la política agrícola comuna.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9799

Data del DOGV
:   29-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1727


Data del document
:   23-02-2024

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària

Extracte de la Resolució de 23 de febrer de 2024, del director de l'Agència Valenciana de Foment i Garantia Agrària, per la qual s'aprova la convocatòria d'ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2024-2025, a l'empara de la intervenció sectorial vitivinícola en el marc del Pla estratègic de la política agrícola comuna. [2024/1727]  
  
BDNS (identif.): 745908  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/745908)  
  
Primer. Finalitat  
L'objecte de la present resolució és la convocatòria de l'ajuda a la reestructuració i reconversió de vinya per a operacions que finalitzen en la campanya 2024-2025 en l'àmbit de la Comunitat Valenciana, i serà aplicable a vinyes que es destinen a la producció de raïm per a la vinificació.  
  
Segon. Persones beneficiàries  
Es podran acollir a l'ajuda a la reestructuració i reconversió de vinyes a l'empara d'esta convocatòria els viticultors i les viticultores i els futurs viticultors i vitucultures les vinyes dels quals es destinen a la producció de raïm per a vinificació i que complisquen els requisits d'admissibilitat establits en l'article 5 del Reial decret 905/2022 i en esta convocatòria, així com el que es disposa en l'article 11 de la Llei 38/2003, general de subvencions, i el que s'establix en la normativa vigent en matèria del sector vitivinícola per a totes les superfícies de vinya de la seua explotació.  
  
Tercer. Bases reguladores  
Reial decret 905/2022, de 25 d'octubre, pel qual es regula la intervenció sectorial vitivinícola en el marc del Pla estratègic de la política agrícola comuna (BOE 257, 26.10.2022).  
  
Quart. Import  
La Conferència Sectorial d'Agricultura i Desenvolupament Rural, d'acord amb el que s'establix en l'article 10 del Reial decret 905/2022, comunicarà, per a cada exercici financer, les disponibilitats financeres per a la reestructuració i reconversió de vinya que corresponen a la Comunitat Valenciana, que seran distribuïdes d'acord amb el punt 4 d'este article.  
  
Quint. Termini de presentació de sol·licituds  
Els sol·licitants que vulguen acollir-se a l'ajuda de reestructuració i reconversió de vinyes a l'empara d'esta convocatòria han de presentar les seues sol·licituds d'ajuda a partir de l'endemà de la publicació de l'extracte de la present convocatòria en el Diari Oficial de la Generalitat Valenciana, termini que finalitzarà el 22 d'abril.  
  
València, 23 de febrer de 2024. El director de l'Agència Valenciana de Foment i Garantia Agrària: Javier Bartolomé López.